Skulpturparken Blokhus slog i dag dørene op til intet mindre end en verdensrekord. Verdens største sandslot på over 20 meter blev på behørig vis indviet. Og den aktuelle corona-situation er afbilledet på slottet, da mænd med corona-vacciner kravler rundt på siderne for at bekæmpe pandemien. Ellers er sandslottet en hyldest til Blokhus og de muligheder, man som turist kan opleve i området. Her er blandt andet sandstrand, mountainbikere og surfere. Det er en stribe internationale sandskulptører, der i samarbejde har været med til at bygge det høje slot.
Verdens største sandslot kan nu opleves i Skulpturparken Blokhus.